கேள்வி: நா. வானமாமலை - பிறப்பு பற்றி தகவல் சொல்.
பதில்: தற்போதைய திருநெல்வேலி மாவட்டம் நாங்குநேரி திருவேங்கடத்தம்மாள்-நாராயணன் தாதர் இணையருக்கு மகனாக 7 திசம்பர் 1917 அன்று மூத்த மகனாகப் பிறந்தார் வானமாமலை. இவருக்கு வேங்கடம் என்ற சகோதரியும், ஆழ்வான் என்ற சகோதரனும் உண்டு. இவரது முன்னோர்கள் நாங்குநேரியில் கிராம நீதிபதியாக (முன்சீப்) வேலை பார்த்தனர். அதனால் வசதியான வாழ்க்கை அவருடைய இளமைக் காலத்தில் வாய்த்திருந்தது.
கேள்வி: நா. வானமாமலை - கல்வி பற்றி விளக்கவும்.
பதில்: நா.வானமாமலை ஆரம்பக் கல்வியை ஏர்வாடி (திருநெல்வேலி மாவட்டம்) நாங்குனேரியில் உள்ள மாவட்ட உயர்நிலைப் பள்ளியிலும் பயின்றார். திருநெல்வேலியிலுள்ள மதுரை திரவியம் தாயுமானவர் இந்து கல்லூரி பல்கலைக்கழக முந்தைய படிப்பு முடித்தார். அமெரிக்கன் கல்லூரி, மதுரை இளங்கலை வேதியியல் பட்டம் பெற்றார். சென்னை சைதாப்பேட்டை கல்வியியல் மேம்பாட்டு நிறுவனம் இளங்கலை கல்வியியல் பட்டமும் பெற்றார். பின் மீண்டும் மதுரை அமெரிக்கன் கல்லூரியில் முதுகலை தமிழ் பயில வேண்டிச் சேர்ந்த அவர், அங்கு ஆசிரியராகப் பணியாற்றிய ஆ. கார்மேகக் கோனார் அளித்த ஊக்கத்தால் சங்க இலக்கியம் காப்பியம்#தமிழ் மரபு காப்பியங்கள் கற்றுத் தேர்ந்தார். மேலும் வில்லியம் சேக்சுபியர், ஜார்ஜ் கோர்டன் பைரன், பெர்சி ஷெல்லி, விக்டர் ஹியூகோ, சார்லஸ் டிக்கின்ஸ், வால்ட் விட்மன், மாக்சிம் கார்க்கி போன்ற அயல்நாட்டு எழுத்தாளர்களையும் கற்றார்.